Periga

se systematisk inndeling

Periga er en slekt av sommerfugler som hører til familien påfuglspinnere (Saturniidae).

Utseende 
Middelsstore (vingespenn 60-90 millimeter), nokså spinkle, gråbrune påfuglspinnere uten øyeflekker. Forvingen kan være litt krokete i spissen. Disse spinnerne har lengdestriper på vingene som ser ut som midtribben i et blad når sommerfuglen sitter, og bidrar slik til deres gode kamuflasje.

Levevis 
Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår 
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Hemileucinae – 25 slekter, Amerika
 Slekten Periga Walker, 1855
 Periga angulosa (Lemaire, 1972)
 Periga anitae Naumann, Brosch & Wenczel, 2005
 Periga armata (Lemaire, 1973)
 Periga aurantiaca (Lemaire, 1972)
 Periga bispinosa (Lemaire, 1972)
 Periga boettgerorum Naumann, Brosch & Wenczel, 2005
 Periga brechlini Naumann, Brosch & Wenczel, 2005
 Periga circumstans Walker, 1855
 Periga cluacina (Druce, 1886)
 Periga cynira (Cramer, 1777)
 Periga elsa (Lemaire, 1973)
 Periga extensiva Lemaire, 2002
 Periga falcata Walker, 1855
 Periga galbimaculata (Lemaire, 1972)
 Periga gueneei (Lemaire, 1973)
 Periga herbini Lemaire, 2002
 Periga inexpectata (Lemaire, 1972)
 Periga insidiosa (Lemaire, 1972)
 Periga intensiva (Lemaire, 1973)
 Periga kindli Lemaire, 1993
 Periga kishidai Naumann, Brosch & Wenczel, 2005
 Periga lichyi (Lemaire, 1972)
 Periga lobulata Lemaire, 2002
 Periga occidentalis (Lemaire, 1972)
 Periga parvibulbacea (Lemaire, 1972)
 Periga prattorum (Lemaire, 1972)
 Periga rasplusi (Lemaire, 1985)
 Periga sanguinea Lemaire, 2002
 Periga spatulata (Lemaire, 1973)
 Periga squamosa (Lemaire, 1972)

Kilder 
 Markku Savela's Lepidoptera and some other life forms: Sjekkliste over artene. Hentet 13.11. 2012.
 Cahurel, A. Saturniidae de Guyane française: Hemileucinae 
 Bilder av artene

Eksterne lenker 
 

Påfuglspinnere
Sommerfugler formelt beskrevet i 1855
Dyr formelt beskrevet av Francis Walker